**KJP „VETERINARSKA STANICA“ d.o.o**. Ul. Nikole Šopa 41

**S A R A J E V O** tel: +387 33 770 350

 fax: +387 33 770 353

 Web: [**www.vetstanicasa.ba**](http://www.vetstanicasa.ba)

 E-mail: **vetstanicasa@bih.net.ba**

ID: 4200119470009 TRN: 1610000002680024

PDV: 200119470009 Registarski br: 1-15507

Na osnovu člana 340.stav 1. Zakona o privrednim društvima („Sl. Novine FBiH“ broj 81/15 i 75/21) i člana 9.stav 1. Zakona o javnim preduzećima u FBiH („Sl. Novine FBiH“ broj 8/05, 81/08, 22/09 i 109/12), člana 8. Zakona o ministarskim, vladinim i drugim imenovanjima FBiH („Sl. Novine FBiH“ br. 12/03, 34/03 i 65/13), a u vezi s odredbama Statuta i Pravilnika o radu KJP „Veterinarska stanica“ d.o.o. Sarajevo te Odluke Skupštine Preduzeća broj 1090 /24-2 od 30.10.2024. , KJP „Veterinarska stanica“ d.o.o. Sarajevo raspisuje:

**JAVNI KONKURS**

**ZA IZBOR I IMENOVANJE ČLANA NADZORNOG ODBORA PREDUZEĆA KJP „VETERINARSKA STANICA“ D.O.O. SARAJEVO**

**I.Predmet javnog konkursa**

Objavljuje se javni konkurs za izbor i imenovanje 1(jednog) člana Nadzornog odbora Preduzeća KJP „ Veterinarska stanica“ d.o.o. Sarajevo.

**II. Opis pozicije:**

**Nadležnosti i odgovornost Nadzornog odbora Preduzeća:**

1. Predlaže Skupštini Preduzeća donošenje, izmjene i dopune Statuta,
2. Donosi Poslovnik o radu Nadzornog odbora;
3. Priprema Etički kodeks i predlaže ga Skupštini Preduzeća;
4. Donosi opće akte iz svoje nadležnosti na prijedlog Uprave Preduzeća,
5. Utvrđuje prijedlog trogodišnjeg, godišnjeg i revidiranog Plana poslovanja,
6. Vrši izbor kandidata Odbora za reviziju Preduzeća i podnosi prijedlog za imenovanje Skupštini Preduzeća;
7. Prati provođenje postupka javnih nabavki u skladu s važećim propisima i nadzire njegovo provođenje , daje saglasnost na Plan javnih nabavki;
8. Daje mišljenje Skupštini Preduzeća o prijedlogu Uprave Preduzeća o rasporedu dobiti i načinu pokrića gubitka;
9. Daje ovlaštenje za aktivnosti koje su ograničene na osnovu odredbi Zakona o javnim preduzećima u F BiH;
10. Usvaja Cjenovnik usluga.
11. Nadzire poslovanje Preduzeća, usvaja poslovne strategije društva i planove poslovanja;
12. Nadzire rad Uprave Preduzeća, te odobrava odluke strateškog karaktera;
13. Usvaja izvještaj Uprave Preduzeća o poslovanju po polugodišnjem i godišnjem obračunu sa bilansom stanja i bilansom uspjeha i izvještajem revizije;
14. Podnosi Skupštini Preduzeća godišnji izvještaj o poslovanju Preduzeća koji obavezno uključuje finansijski izvještaj i izvještaje revizora, Nadzornog odbora Preduzeća i Odbora za reviziju Preduzeća;
15. Imenuje i razrješava predsjednika Nadzornog odbora Preduzeća od svojih članova;
16. Imenuje i razrješava članove Uprave Preduzeća u skladu sa Statutom Preduzeća;
17. Odobrava kupovinu, prodaju, zamjenu, uzimanje ili davanje u lizing, uzimanje ili davanje kredita i druge transakcije imovinom, direktno ili posredstvom supsidijarnih društava u toku poslovne godine u obimu od 15% do 33% knjigovodstvene vrijednosti ukupne imovine Preduzeća po bilansu stanja na kraju prethodne godine;
18. Predlaže Skupštini Preduzeća kupovinu, prodaju, zamjenu, uzimanje ili davanje u lizing, uzimanje ili davanje kredita i druge transakcije imovinom, direktno ili posredstvom supsidijarnih društava u toku poslovne godine u obimu većem od 33% knjigovodstvene vrijednosti ukupne imovine Preduzeća po bilansu stanja na kraju prethodne godine;
19. Može sazvati Skupštinu Preduzeća;
20. Imenuje Komisije za žalbe
21. Redovno izvještava Skupštinu Preduzeća o svom radu;
22. Daje upute Upravi Preduzeća radi otklanjanja nepravilnosti u radu i
23. Vrši i druge poslove predviđene Zakonom i Statutom Preduzeća.

**III. Uslovi**

**III.A Opći uslovi:**

1.da je stariji od 18 godina i da nije stariji od 65 godina na dan imenovanja (dokaz: izvod iz matične knjige rođenih original ili ovjerena kopija istog),

2.da je državljanin Bosne i Hercegovine (dokaz: uvjerenje o državljanstvu, ne starije od 6 mjeseci ili ovjerena kopija istog),

 3.da nije osuđivan za krivično djelo i za prekršaj nespojiv s dužnošću u Nadzornom odboru, pet godina od dana pravosnažnosti presude, isključujući vrijeme zatvorske kazne (dokaz : potpisana izjava, ovjerena od strane nadležnog općinskog organa ili od strane notara, ne starija od 6 mjeseci),

 4.da mu presudom suda nije zabranjeno obavljanje aktivnosti u nadležnosti nadzornog odbora u koji se kandiduje (dokaz : potpisana izjava, ovjerena od strane nadležnog općinskog organa ili od strane notara, ne starija od 6 mjeseci),

5.da nema privatni finansijski interes u Preduzeću u čiji se nadzorni odbor kandiduje (dokaz: potpisana izjava ovjerena od strane nadležnog općinskog organa, ili od strane notara, ne starija od 6 mjeseci),

 6.da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od 3 godine prije dana objavljivanja upražnjene pozicije (dokaz: potpisana izjava ovjerena od strane nadležnog općinskog organa ili od strane notara, ne starija od 6 mjeseci),

7.da se na kandidata ne odnosi član IX 1. Ustava Bosne i Hercegovine (dokaz : potpisana izjava ovjerena od strane nadležnog općinskog organa ili od strane notara , ne starija od 6 mjeseci),

8.da ne vrši funkciju predsjednika ili člana nadzornog ili upravnog odbora drugog društva ili institucije (dokaz: potpisana izjava ovjerena od strane nadležnog općinskog organa ili od strane notara, ne starija od 6 mjeseci),

9.da ne vrši funkciju u političkoj stranci (dokaz : potpisana izjava ovjerena od strane nadležnog općinskog organa ili od strane notara , ne starija od 6 mjeseci),

10.da nije izabrani zvaničnik, nosilac izvršnih funkcija ili savjetnik izabranim zvaničnicima i nosiocima izvršnih funkcija u smislu Zakona o sprečavanju sukoba interesa u institucijama na nivou Bosne i Hercegovine („Službeni glasnik BiH“, broj 18/24) i Zakona o sukobu interesa u organima vlasti Federacije Bosne i Hercegovine („Službene novine Federacije BiH“, broj: 70/08) (dokaz : potpisana izjava ovjerena od strane nadležnog općinskog organa ili od strane notara, ne starija od 6 mjeseci),

11.da ne postoje druge zakonske smetnje za obavljanje funkcije u Nadzornom odboru (dokaz: potpisana izjava ovjerena od strane nadležnog općinskog organa ili od strane notara, ne starija od 6 mjeseci) .

**III. B Posebni uslovi:**

 1.da ima univerzitetsku diplomu VII stepena stručne spreme, odnosno visoko obrazovanje prvog ili drugog ili trećeg ciklusa Bolonjskog sistema studiranja iz tehničkih, ekonomskih, pravnih ili prirodnih nauka, (dokaz: ovjerena kopija diplome),

2.da ima najmanje 5 (pet) godine radnog iskustva u struci nakon sticanja univerzitetske diplome odnosno visokog obrazovanja iz tačke 1. posebnih uslova (dokaz: potvrda ili uvjerenje poslodavca o radnom iskustvu),

3.da je prošao odgovarajuće usavršavanje u skladu sa Zakonom o privrednim društvima („Sl.novine Federacije BiH“, broj 81/15, 75/21) i Uredbom o usavršavanju predsjednika i članova nadzornih odbora i uprava privrednih društava sa učešćem državnog kapitala iz nadležnosti Kantona Sarajevo („Službene novine Kantona Sarajevo“, br. 34/19), odnosno da preuzima obavezu da usavršavanje obavi u roku predviđenom navedenom Uredbom (dokaz:original ili ovjerena kopija Certifikata o završenom usavršavanju izdat od strane nadležnog organa/Komore ili Izjava potpisana i ovjerena od strane nadležnog općinskog organa ili od strane notara kojom kandidat izjavljuje da preuzima obavezu da usavršavanje obavi u roku od jedne (1) godine od dana imenovanja na poziciju). Kandidat koji posjeduje certifikat izdat od ovlaštenog organa bilo kojeg nivoa vlasti u Bosni i Hercegovini, izuzet je od obaveze ovog usavršavanja.

 4.da ima pozitivne rezultate rada ostvarene tokom radnog angažmana (dokaz: preporuka poslodavca ili posljednja ocjena poslodavca o rezultatima rada, original ili ovjerena kopija iste).

**IV. Mandat**

 Članovi Nadzornog odbora Preduzeća imenuju se istovremeno na period od 4 (četiri) godine, s tim da po isteku perioda od 2 (dvije) godine od dana imenovanja Skupština Preduzeća glasa o povjerenju članovima Nadzornog odbora Preduzeća.

Članovi Nadzornog odbora će nakon imenovanja sa Preduzećem zaključiti ugovor shodno Zakonu o plaćama i naknadama članova organa upravljanja i drugih institucija Kantona Sarajevo, kantonalnih javnih preduzeća i javnih ustanova čiji je osnivač Kanton Sarajevo („Službene novine Kantona Sarajevo“ broj: 10/16) i Uredbom o određivanju visine plaća i naknada organa upravljanja i drugih organa institucija Kantona Sarajevo, kantonalnih javnih preduzeća i javnih ustanova čiji je osnivač Kanton Sarajevo („Službene novine Kantona Sarajevo“ broj 41/16, 46/16)

**V. Potrebna dokumentacija**

Kanditati su dužni uz prijavu koja sadrži kraću biografiju, adresu i kontakt telefon priložiti original dokumente ili ovjerene kopije dokumenata koji su dokaz ispunjavanja općih i posebnih uslova traženih konkursom koji ne mogu biti stariji od 6 (šest) mjeseci.

**VI Ostale napomene**

Komisija za provođenje javnog konkursa za izbor i imenovanje člana Nadzornog odbora će nakon zaključenja konkursa pregledati sve prispjele prijave i utvrditi da li su prijave blagovremene i sa potpunom dokumentacijom. Nepotpune i neblagovremene prijave Komisija neće razmatrati.

Konkursna komisija za provođenje javnog konkursa za izbor i imenovanje člana Nadzornog odbora će sve kandidate koji budu stavljeni na listu sa užim izborom, pozvati na intervju. Pozvani kandidati koji ne pristupe na zakazani intervju, smatraće se da su odustali od kandidature.

Nakon obavljenog intervjua, Komisija za provođenje javnog konkursa za izbor i imenovanje člana Nadzornog odbora će Skupštini Preduzeća dostaviti listu kandidata koji su najuspješnije prošli otvorenu konkurenciju, uz dostavljanje i ostale prateće dokumentacije kandidata i Komisije.

Odluku o imenovanju 1(jednog) člana Nadzornog odbora vrši Skupština Preduzeća .

Izabrani kandidati biće u obavezi dostaviti Uvjerenje o nekažnjavanju izdato od strane MUP-a.Komisija zadržava pravo provjere svih dostaljenih podataka, izjava i drugih dokumenata kandidata.

Prijave sa traženom dokumentacijom dostaviti lično, ili preporučenom poštom na adresu:

**KJP „Veterinarska stanica“ d.o.o. Sarajevo, ul. Nikole Šopa br. 41, 71210 Ilidža, Sarajevo, sa naznakom:**

**„Prijava na javni konkurs za izbor i imenovanje članova Odbora za reviziju Preduzeća KJP „Veterinarska stanica“ d.o.o. Sarajevo - ne otvarati.“**

Na poleđini koverte napisati ime i prezime pošiljaoca prijave.

Konkurs će se objaviti na internet stranici Preduzeća, u „Službenim novinama“ Federacije BiH i dnevnom listu „Oslobođenje“ i isti ostaje otvoren 15 (petnaest) dana od dana objavljivanja u dnevnom listu.

Preduzeće nije obavezno vraćati dokumentaciju dostavljenu uz prijavu.

Sve dodatne informacije se mogu dobiti na kontakt telefon 033 770 350 ili 033 770 355.

 PUNOMOĆNIK VLADE KS U

 KJP **"**VETERINARSKA STANICA „ D.O.O. SARAJEVO

 Belmin Delić